Étienne Capoue

Étienne René Capoue (sündinud 11. juulil 1988 Niort'is) on Prantsusmaa jalgpallur, kes mängib kaitsva poolkaitsjana Hispaania kõrgliiga klubis Villarreal.

Ta alustas klubikarjääri Toulouse'is, millega liitus 2005. aastal. Hooajal 2007–08 debüteeris ta klubi põhimeeskonnas Prantsusmaa kõrgliigas. Alates järgmisest hooajast kuulus ta Toulouse'i põhikoosseisu. Hooajal 2011–12 valiti ta Prantsusmaa kõrgliiga hooaja sümboolsesse koosseisu.

2013. aasta augustis liitus ta Inglismaa kõrgliiga klubiga Tottenham Hotspur. 29. jaanuaril 2014 lõi ta mängus Manchester City vastu oma esimese värava Inglismaa kõrgliigas.

2015. aasta juulis liitus ta äsja Premiere League'i tõusnud Watfordiga. Üleminekusumma oli 6,3 miljonit naelsterlingit, mis oli Watfordi suurim ost."Watford sign Etienne Capoue from Tottenham for club record fee". The Guardian. 6.7.2015. Vaadatud 26.2.2019 2019. aastal valiti ta Watfordi aasta mängijaks.

2020. aasta detsembris sõlmis ta kahe ja poole aastas pikkuse lepingu Villarrealiga."Watford's Capoue joins Villarreal". bbc.co.uk. 30.12.2020. Vaadatud 8.1.2021

Prantsusmaa jalgpallikoondises tegi Capoue debüüdi 15. augustil 2012 sõprusmängus Uruguay vastu. Koondisekarjääri esimese värava lõi ta sama aasta 11. septembril MM-i valikmängus Valgevene vastu.

Tema vanem vend Aurélien Capoue oli samuti jalgpallur, kes esindas koondises mitmel korral Guadeloupe'i.

 Viited 

Kategooria:Prantsusmaa jalgpallurid
Kategooria:Toulouse FC jalgpallurid
Kategooria:Watford FC jalgpallurid
Kategooria:Tottenham Hotspur FC mängijad
Kategooria:Villarreal CF mängijad
Kategooria:Ligue 1 mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1988